Modul
Vsebina
Kazalo 🔎︎

# Sprotne opombe

Določi oblikovanje za sprotne in končne opombe.

Za dostop do tega ukaza ...

Izberite Orodja – Sprotne in končne opombe, nato zavihek Sprotne opombe

Če želite nastaviti dodatne možnosti za sprotne in končne opombe, izberite Oblika – Stran in nato kliknite zavihek Sprotna opomba.

## Samodejno oštevilčevanje

### Oštevilčevanje

Izberite slog oštevilčevanja, ki ga želite uporabiti za sprotne in končne opombe.

Izbor | Opis
A, B, C | Velike črke
a, b, c | Male črke
I, II, III | Rimske številke (velike)
i, ii, iii | Rimske številke (male)
1, 2, 3 | Arabske številke
A, .., AA, .., AAA, ... | Abecedno oštevilčevanje z velikimi črkami. Po 25-ih vnosih se oštevilčevanje ponovno začne z »AA«.
a, .., aa, .., aaa, ... | Abecedno oštevilčevanje z malimi črkami. Po 25-ih vnosih se oštevilčevanje ponovno začne z »aa«.

### Štetje

Izberite možnost oštevilčevanja sprotnih opomb.

Možnost | Pomen
na stran | Z oštevilčevanjem sprotnih opomb ponovno začne na vrhu vsake strani. Ta možnost je na voljo samo, če izberete potrditveno polje Konec strani, ki se nahaja pod Položajem.
na poglavje | Z oštevilčevanjem sprotnih opomb ponovno začne na začetku vsakega poglavja.
na dokument | Sprotne opombe so v dokumentu oštevilčene zaporedno.

### Začni z

Vnesite številko za prvo sprotno opombo v dokumentu. Ta možnost je na voljo samo, če ste izbrali možnost »na dokument« v polju Štetje.

### Pred

Vnesite besedilo, ki ga želite prikazati pred številko sprotne opombe. Npr. vnesite »Za «, da se prikaže »Za 1«.

### Za

Vnesite besedilo, ki ga želite prikazati za številko sprotne opombe. Npr. vnesite »)«, da se prikaže »1)«.

Številke sprotnih opomb so poravnane levo v območju sprotnih opomb. Če želite številke sprotnih opomb poravnati desno, najprej uredite slog odstavka Sprotna opomba. Pritisnite F11, da se odpre pogovorno okno Slogi, in s seznama slogov odstavka izberite slog Sprotna opomba. Odprite kontekstni meni z desnim klikom in izberite Spremeni. Odprite zavihek Zamiki in razmiki in nastavite zamik na 0 pred in za odstavkom, vključno s prvo vrstico. Na zavihku Tabulatorji ustvarite tabulator desne vrste z 12 tč in tabulator leve vrste s 14 tč. Nato v pogovornem oknu Nastavitve sprotnih/končnih opomb vnesite \t v polji Pred in Za.

### Položaj

### Konec strani

Sprotne opombe prikaže na dnu strani.

### Konec dokumenta

Sprotne opombe prikaže kot končne opombe na koncu dokumenta.

## Slogi

Če želite zagotoviti enoten videz sprotnih opomb v dokumentu, jim dodelite slog odstavka.

### Odstavek

Izberite slog odstavka za besedilo sprotnih opomb.

### Stran

Izberite slog strani, ki ga želite uporabiti za sprotne opombe.

Ta možnost je na voljo samo, če izberete potrditveno polje Konec dokumenta, ki se nahaja pod Položajem.

## Znakovni slogi

Sloge lahko dodelite sidrom in besedilu sprotnih opomb. Lahko uporabite vnaprej določene sloge sprotnih opomb ali pa drugačne sloge.

### Področje besedila

Izberite znakovni slog, ki ga želite uporabiti za sidra sprotnih opomb na območju besedila svojega dokumenta.

### Področje sprotne opombe

Izberite znakovni slog, ki ga želite uporabiti za številke sprotnih opomb na območju sprotnih opomb.

## Obvestilo o nadaljevanju

### Konec sprotne opombe

Vnesite besedilo, ki ga želite prikazati, kadar se sprotne opombe nadaljujejo na naslednji strani, npr. »Nadaljevanje na strani «. LibreOffice Writer samodejno vstavi številko naslednje strani.

### Začetek nove strani

Vnesite besedilo, ki ga želite prikazati na strani, kjer se sprotne opombe nadaljujejo, npr. »Nadaljevanje iz strani «. LibreOffice Writer samodejno vstavi številko prejšnje strani.